Localización en Madrid.
**Centro** é un distrito da cidade española de Madrid. Ten unha superficie de 5,23 km² e conta con 149.718 habitantes.

Historia
--------

O distrito Centro de Madrid é a zona máis antiga da cidade. A primeira constancia da existencia dun asentamento estable data da época musulmá. Na segunda metade do século IX, o emir de Córdoba Muhammad I (852–886) construíu unha fortaleza nun promontorio xunto ao río, no lugar que hoxe ocupa o Palacio Real, co propósito de vixiar os pasos da serra de Guadarrama e ser punto de partida de razzias contra os reinos cristiáns do norte; actualmente aínda se conservan algúns restos da muralla. Xunto á fortaleza desenvolveuse ao leste un pequeno arrabalde, que recibiu o nome de Maǧrīṭ ou Magerit. A excepción da muralla poucos edificios se conservan desta época.

A cidade pasou a mans cristiás en 1085, prosperando ata que en 1123 recibiu o título de vila. Filipe II decidiu instalar a corte en Madrid en 1561. Este feito foi decisivo para a evolución da cidade. A partir desta época construíuse gran parte dos edificios e monumentos máis antigos e que están situados no chamado *Madrid dos Austrias* que hoxe en día pertence a este distrito.

Coa chegada da ilustración a cidade superou os límites do actual distrito Centro; non obstante, a maioría dos novos monumentos seguiron construíndose nel. Foi o caso do Palacio Real ou a fonte de Cibeles. Os Borbóns, especialmente Carlos III, tiveron a fixación de converter Madrid nunha cidade á altura das novas vilas europeas, tomándose como modelo París. Así, fixeron grandes investimentos en infraestruturas, especialmente sumidoiros e edificios públicos.

Os séculos XIX e XX, coa chegada das democracias, a cidade seguiu crecendo. Co reinado de Isabel II construíuse o edificio do Congreso de Deputados, nas proximidades da Porta do Sol.

O distrito Centro aloxa o edificio do goberno da Comunidade de Madrid, na Porta do Sol. Ata o ano 2007, no distrito tamén se localizaba o edificio do concello de Madrid na praza de la Villa. Actualmente sitúase no distrito de Retiro.

Demografía e división administrativa
------------------------------------

División en barrios do distrito Centro
Vista parcial do distrito dende o Círculo de Belas Artes.
### Límites do distrito

O distrito ten unha superficie de 523,73 ha e está delimitado en gran parte polas chamadas *Rondas*, ou primeiro anel.

Polo tanto o límite discorre polas roldas de Segovia, Toledo, Valencia e Atocha polo sur, cos distritos de Arganzuela e Latina; ao leste polo Paseo do Prado e de Recoletos ata a praza de Colón, lindando cos distritos de Retiro e Salamanca; polo norte polas rúas Génova, Sagasta, Carranza e Alberto Aguilera, co distrito de Chamberí e polo oeste polas rúas Princesa, Cuesta de San Vicente e Paseo de la Virgen del Puerto, co distrito de Moncloa-Aravaca.

Fachada da *Casa de la Carnicería*, sede da Xunta Municipal do Distrito Centro.
### Poboación

A poboación alcanza os 149 718 habitantes, dos que 42.868 son inmigrantes, o que supón un 28,63 % do total. Por barrios, os máis poboados son Embajadores con 51 527 habitantes e Universidad y Palacio, con 35 349 e 24 811 respectivamente (censo 2006).

O distrito acolle 63 622 hogares.

### Barrios

Este distrito está dividido en seis barrios:

* Palacio
* Embajadores
* Cortes
* Justicia
* Universidad
* Sol

Rañaceos
--------

O distrito Centro caracterízase por ter edificios de entre catro e seis andares, mais contén tres dos rañaceos máis antigos de España: o Edificio Telefónica, o edificio España e a Torre de Madrid.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Centro, Madrid Modificar a ligazón no Wikidata*** |

### Ligazóns externas

* Páxina web do concello de Madrid, Distrito centro
* Mapa en OSM[*Ligazón morta*]

| * v
* c
* e
Distritos e barrios de Madrid |
| --- |
| Arganzuela | Acacias  ·  Atocha  ·  Chopera  ·  Delicias  ·  Imperial  ·  Legazpi  ·  Palos de Moguer | Escudo de Madrid |
| Barajas | Aeropuerto  ·  Alameda de Osuna  ·  Casco Histórico de Barajas  ·  Corralejos  ·  Timón |
| Carabanchel | Abrantes  ·  Buenavista  ·  Comillas  ·  Opañel  ·  Puerta Bonita  ·  San Isidro  ·  Vista Alegre |
| Centro | Cortes  ·  Embajadores  ·  Justicia  ·  Palacio  ·  Sol  ·  Universidad |
| Chamartín | Castilla  ·  Ciudad Jardín  ·  El Viso  ·  Hispanoamérica  ·  Nueva España  ·  Prosperidad |
| Chamberí | Almagro  ·  Arapiles  ·  Gaztambide  ·  Ríos Rosas  ·  Trafalgar  ·  Vallehermoso |
| Ciudad Lineal | Atalaya  ·  Colina  ·  Concepción  ·  Costillares  ·  Pueblo Nuevo  ·  Quintana  ·  San Juan Bautista  ·  San Pascual  ·  Ventas |
| Fuencarral-El Pardo | El Goloso  ·  El Pardo  ·  Fuentelarreina  ·  La Paz  ·  Mirasierra  ·  Peñagrande  ·  Pilar  ·  Valverde |
| Hortaleza | Apóstol Santiago  ·  Canillas  ·  Palomas  ·  Pinar del Rey  ·  Piovera  ·  Valdefuentes |
| Latina | Aluche  ·  Campamento  ·  Cuatro Vientos  ·  Las Águilas  ·  Los Cármenes  ·  Lucero  ·  Puerta del Ángel |
| Moncloa-Aravaca | Aravaca  ·  Argüelles  ·  Casa de Campo  ·  Ciudad Universitaria  ·  El Plantío  ·  Valdemarín  ·  Valdezarza |
| Moratalaz | Fontarrón  ·  Horcajo  ·  Marroquina  ·  Media Legua  ·  Pavones  ·  Vinateros |
| Puente de Vallecas | Entrevías  ·  Numancia  ·  Palomeras Bajas  ·  Palomeras Sureste  ·  Portazgo  ·  San Diego |
| Retiro | Adelfas  ·  Estrella  ·  Ibiza  ·  Jerónimos  ·  Niño Jesús  ·  Pacífico |
| Salamanca | Castellana  ·  Fuente del Berro  ·  Goya  ·  Guindalera  ·  Lista  ·  Recoletos |
| San Blas-Canillejas | Amposta  ·  Arcos  ·  Canillejas  ·  Hellín  ·  Rejas  ·  Rosas  ·  Salvador  ·  Simancas |
| Tetuán | Almenara  ·  Bellas Vistas  ·  Berruguete  ·  Castillejos  ·  Cuatro Caminos  ·  Valdeacederas |
| Usera | Almendrales  ·  Moscardó  ·  Orcasitas  ·  Orcasur  ·  Pradolongo  ·  San Fermín  ·  Zofío |
| Vicálvaro | Ambroz  ·  Casco Histórico de Vicálvaro |
| Villa de Vallecas | Casco Histórico de Vallecas  ·  Ensanche de Vallecas  ·  Santa Eugenia |
| Villaverde | Butarque  ·  Los Ángeles  ·  Los Rosales  ·  San Andrés  ·  San Cristóbal |


|  |  |
| --- | --- |
| Control de autoridades | 
* Wd: Q1763376
* WorldCat
* VIAF: 316430847
* BNE: XX460981
* GeoNames: 6544494
* OSM: 356761

 |